One Giant Challenge: Tankwa Trek Dag 3
Ek was gedurende die nag 'n hele paar keer wakker en toe die mense 4:45 begin roer, het ek ook maar aan die gang gekom. Alhoewel ek gistermiddag op die uitslae gesien het dat ek 53 ste klaar gemaak het en ook 'n SMS gekry om dit te bevestig, "verdwyn" my naam later van die uitslae huis. Ek neem dit met die tydhouers op en vanoggend is alles weer in orde. Ek is ook weer terug in groep C vir die begin.
Die eerste 32 km is op gowone distriks paaie en aangesien dit tot gevolg sal hé dat die groepe goed uitspry, begin almal so te sê saam. Daar was 'n teoretiese gaping van 30 sekondes, maar in dit is nie toegepas nie.
Ons bereik waterpunt 1 na 1:16 teen 'n gemiddelde spoed van 25.2 kpu. Die volgende 20 km ry ons die ongelooflikste mooi "single tracks" tussen die Cederbergse unieke rots formasie. Dit is 'n ondervinding wat nie lekker in woorde vas gevang kan word nie. Die ervaring en natuurskoon moet eerstehands beleef word. Dit neem ons ongeveer 58 minute om die ervaring te geniet! Dit word gevolg deur 'n rit op die kant van 'n vallei wat baie op en af is met die gevolg dat dit moeilik is om 'n goeie gemiddelde spoed te handhaaf. Die roete bly egter interessant en ek maak goeie vordering.
My agterste "jokey" is 'n bietjie verweer maar het nog heeltyd goed gewerk. Ek was 'n bietjie bekommerd oor die moontlikheid dat hy vir my probleme kon gee. Skielik slaan my agterwiel vas. Gelukkig was dit op ' n klein helling wst tot gevolg gehad het dat ek nie te vinnig gery het nie. Ek inspekteer die skade en suen my agterwiel is skeef. Gelukkig is dit toe net 'n geval dat die as wat die wiel vas hou los gekom het. Ek kry dit gou reggestel deur die wiel behoorlik terug te sit en die as goed was te draai. Verloor dus nie veel tyd nuw en is gou weer aan die gang.
Die laaste 10 km is weer lieflike "single tracks" oor die heuweltjie agter Kaleo waar ons oorgebly het. Daar is 'n paat ryers wat so 'n bietjie sukkel met die tegniese gedeeltes, maar hulle laat my deur en ek voltooi die 85 km in 4:46.
Algehele tyd vir die drie dae is 18:06 en ek eindig 50ste. Die vinnigste tyd was 10:51 en die stadigste 24:14.